title: 2011 m. gegužės 3 d. Tarybos įgyvendinimo reglamentas (ES) Nr. 474/2011, kuriuo iš dalies keičiamas Reglamentas (EB) Nr. 1425/2006, kuriuo nustatomas galutinis antidempingo muitas tam tikriems importuojamiems, inter alia , Kinijos Liaudies Respublikos kilmės plastikiniams maišeliams ir krepšeliams

text:
18.5.2011

               LT

               Europos Sąjungos oficialusis leidinys

               L 131/2

         TARYBOS ĮGYVENDINIMO REGLAMENTAS (ES) Nr. 474/2011
   2011 m. gegužės 3 d.
   kuriuo iš dalies keičiamas Reglamentas (EB) Nr. 1425/2006, kuriuo nustatomas galutinis antidempingo muitas tam tikriems importuojamiems, inter alia, Kinijos Liaudies Respublikos kilmės plastikiniams maišeliams ir krepšeliams
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 13 straipsnio 3 dalį ir 14 straipsnio 3 dalį bei 14 straipsnio 5 dalį,
   atsižvelgdama į Europos Komisijos pasiūlymą, pateiktą pasikonsultavus su Patariamuoju komitetu,
   kadangi:
   1.   PROCEDŪRA

   1.1.   Galiojančios priemonės

               (1)

               Reglamentu (EB) Nr. 1425/2006 (2) (toliau – pradinis reglamentas) Taryba nustatė galutinius antidempingo muitus tam tikriems į Sąjungą importuojamiems, inter alia, Kinijos Liaudies Respublikos (toliau – KLR) kilmės plastikiniams maišeliams ir krepšeliams. Kadangi bendradarbiaujančių eksportuojančių Kinijos gamintojų buvo daug, atrinkta dalis eksportuojančių gamintojų ir šioms atrinktoms bendrovėms nustatytos individualios muito normos nuo 4,8 % iki 12,8 %, o kitoms neatrinktoms ir pradinio reglamento I priede išvardytoms bendradarbiaujančioms bendrovėms buvo nustatyta 8,4 % muito norma. Kinijos bendrovėms, kurios nepranešė apie save arba nebendradarbiavo atliekant dempingo tyrimą, kuris apėmė laikotarpį nuo 2004 m. balandžio 1 d. iki 2005 m. kovo 31 d. (toliau – pirminis tyrimas), nustatyta 28,8 % muito norma (toliau – kitiems nagrinėjamosios šalies eksportuotojams nustatyta muito norma).

               (2)

               Vadovaujantis pradinio reglamento 2 straipsniu, Reglamentu (EB) Nr. 189/2009 (3), iš dalies keičiančiu pradinį reglamentą, į I priede išvardytų KLR gamintojų sąrašą įtrauktos trys Kinijos bendrovės.

         1.2.   Tyrimo inicijavimas ex-officio

               (3)

               Komisijos turimi prima facie įrodymai rodė, kad nustačius priemones pakito su eksportu iš KLR į Sąjungą susijusios prekybos pobūdis, ir kad nebuvo pakankamai pagrįstų priežasčių ar motyvų, išskyrus galiojančių muitų nustatymą, kuriais būtų galima paaiškinti minėtą pasikeitimą. Manyta, kad prekybos pobūdis pakito nagrinėjamąjį produktą, pagamintą eksportuojančių Kinijos gamintojų, kuriems taikoma kitiems nagrinėjamosios šalies eksportuotojams nustatyta muito norma, eksportuojant į Sąjungą per pradinio reglamento I priedo sąraše nurodytą eksportuojantį Kinijos gamintoją, t.y.bendrovę Xiamen Xingxia Polymers Co., Ltd. (toliau – Xiamen), kuriam taikoma mažesnė muito norma.

               (4)

               Be to, buvo įrodymų, kad, kainų požiūriu, nustatytų galiojančių antidempingo priemonių taisomasis poveikis nagrinėjamajam produktui buvo mažinamas. Buvo pakankamai prima facie įrodymų, kad, palyginti su nežalinga kaina, nustatyta atlikus pirminį tyrimą, po kurio buvo nustatytos galiojančios priemonės, nagrinėjamasis produktas importuotas kur kas žemesnėmis kainomis.

               (5)

               Galiausiai, Komisija turėjo pakankamai prima facie įrodymų, kad nagrinėjamojo produkto kainoms taikomas dempingas, atsižvelgiant į anksčiau nagrinėjamajam produktui nustatytą normaliąją vertę.

               (6)

               Pasikonsultavusi su Patariamuoju komitetu ir nustačiusi, kad yra pakankamai įrodymų, pagrindžiančių tyrimo inicijavimą remiantis pagrindinio reglamento 13 straipsniu, Komisija priėmė Reglamentą (ES) Nr. 748/2010 (4), kuriuo inicijuojamas tyrimas dėl tariamo antidempingo priemonių vengimo (toliau – inicijavimo reglamentas). Remdamasi pagrindinio reglamento 13 straipsnio 3 dalimi ir 14 straipsnio 5 dalimi, Komisija inicijavimo reglamentu muitinėms taip pat nurodė registruoti nagrinėjamojo produkto, kuris, kaip deklaruojama, buvo pagamintas Xiamen, importą, naudojant specialų papildomą TARIC kodą A981, siekiant užtikrinti, kad tinkamo dydžio antidempingo muitai galėtų būti taikomi atgaline data nuo tokio importo užregistravimo datos, jeigu atlikus tyrimą būtų nustatyta, kad yra vengiama priemonių.

         1.3.   Tyrimas

               (7)

               Komisija apie tyrimo inicijavimą oficialiai pranešė KLR valdžios institucijoms, Xiamen ir bendrovėms, kurios tariamai eksportavo savo produktus per Xiamen (toliau – kiti eksportuojantys gamintojai), ir nusiuntė jiems klausimyną. Suinteresuotosioms šalims buvo suteikta galimybė per inicijavimo reglamente nustatytą laikotarpį raštu pareikšti nuomonę ir prašyti būti išklausytoms. Visoms suinteresuotosioms šalims taip pat pranešta, kad atsisakius bendradarbiauti gali būti taikomas pagrindinio reglamento 18 straipsnis ir išvados gali būti daromos remiantis turimais faktais.

               (8)

               Atsakymų iš kitų eksportuojančių gamintojų nesulaukta, o iš Xiamen gauti neišsamūs atsakymai.

         1.4.   Tiriamasis laikotarpis

               (9)

               Atliekant tyrimą buvo nagrinėjamas 2009 m. sausio 1 d. – 2010 m. birželio 30 d. laikotarpis (toliau – TL). Siekiant išnagrinėti tariamą prekybos pobūdžio pasikeitimą ir kitus pagrindinio reglamento 13 straipsnyje nurodytus dalykus, buvo renkami duomenys apie laikotarpį nuo 2006 m. sausio mėn. iki TL pabaigos.

         2.   TYRIMO REZULTATAI

   2.1.   Bendrosios pastabos, bendradarbiavimo lygis ir metodika

               (10)

                  Xiamen pateikė neišsamų ir tik dalinį atsakymą į klausimyną. Komisijos tarnybos Xiamen nusiuntė raštą, kuriame nurodė klausimyno atsakymuose pastebėtus trūkumus ir paprašė pateikti išsamią ir nuoseklią informaciją, tačiau Xiamen neatsakė. Be to, Xiamen nesutiko su pasiūlymu patikrinti duomenis bendrovės patalpose.

               (11)

               Todėl Xiamen buvo pranešta, kad, atsižvelgdama į šias aplinkybes, Komisija laiko bendrovę nebendradarbiaujančia, vadovaujantis pagrindinio reglamento 18 straipsniu, ir kad išvados bus grindžiamos turimais faktais. Xiamen taip pat pranešta, kad tyrimo rezultatai gali būti ne tokie palankūs nei jie būtų galėję būti, jeigu ji būtų sutikusi visapusiškai bendradarbiauti. Xiamen į šį raštą neatsakė.

               (12)

               Atsižvelgiant į tai, kas buvo išdėstyta, ir į tai, kad nebuvo jokių statistinių duomenų, pagal kuriuos bendrovės lygmeniu būtų galima nustatyti eksporto apimtį ir kainas TL, išvados dėl tariamo vengimo vadovaujantis pagrindinio reglamento 18 straipsniu turėjo būti daromos remiantis turimais faktais, būtent remiantis valstybių narių muitinių pateiktais įrodymais ir nepatikrintu iš dalies atsakytu klausimynu, kurį pateikė Xiamen.

         2.2.   Nagrinėjamasis produktas

               (13)

               Nagrinėjamasis produktas – Kinijos Liaudies Respublikos kilmės plastikiniai maišeliai ir krepšeliai, kurių sudėtyje yra ne mažiau nei 20 % masės polietileno, o plėvelės storis neviršija 100 mikronų (μm) ir kurių KN kodai šiuo metu yra ex 3923 21 00, ex 3923 29 10 ir ex 3923 29 90 (TARIC kodai 3923210020, 3923291020 ir 3923299020).

         2.3.   Prekybos pobūdžio pasikeitimas

               (14)

               Vadovaujantis pagrindinio reglamento 13 straipsnio 1 dalimi, ar vengta priemonių, buvo vertinama analizuojant, ar pasikeitė prekybos tarp atskirų KLR bendrovių ir Sąjungos pobūdis, ar šie pokyčiai įvyko dėl praktikos ar darbo procesų, kuriems, išskyrus muito nustatymą, nėra pakankamai pagrįstų priežasčių ar ekonominių motyvų, ar yra žalos įrodymų ar įrodymų, kad, nagrinėjamojo produkto kainų ir (arba) kiekio požiūriu, mažinamas muito taisomasis poveikis, taip pat ar yra įrodymų, kad, atsižvelgiant į pirmiau nustatytą panašaus produkto normaliąją vertę, yra taikomas dempingas.

               (15)

               Kadangi bendrovės lygmeniu nustatant eksporto apimtį ir kainas negalima remtis Eurostato duomenimis, nes pateikiami tik visos šalies mastu apibendrinti duomenys ir neturima kitų su bendrove susijusių statistinių duomenų, remtasi eksporto apimtimi ir kainomis, pateiktomis Xiamen iš dalies atsakytame klausimyne.

               (16)

               Remiantis Xiamen pateikta informacija, 2006 m. rugsėjo mėn. nustačius priemones gerokai padidėjo pardavimas į Sąjungą. Kai kuriais laikotarpiais, palyginti su atrankos laikotarpiu atliekant pirminį tyrimą, eksporto apimtis padvigubėjo, o skelbiamos kainos buvo mažesnės nei atliekant pirminį tyrimą nustatyta vidutinė tikslinė ES kaina.

         2.4.   Pakankamai pagrįstų priežasčių ar ekonominių motyvų, išskyrus antidempingo muito taikymą, nebuvimas

               (17)

               Be pardavimo apimties padidėjimo pažymėta, kad, remiantis pirminio tyrimo metu atrankos tikslais pateikta informacija, Xiamen pareiškė, jog nėra su ja susijusių bendrovių ir gamyba vykdoma tik pagrindinėje gamykloje. Iš dalies atsakytame klausimyne dėl vengimo Xiamen pranešė, kad per TL tam tikrais gamybos etapais ji rinkdavosi rangą, pvz., atliekant spalvotąjį spausdinimą ar pakavimą, ir kad kartais ji parduoda žaliavas rangovams.

               (18)

               Iš dalies atsakytas klausimynas patvirtino, kad Xiamen paminėti rangovai yra tie kiti eksportuotojai, kurie, remiantis prima facie įrodymais, tariamai nukreipdavo eksportą į Sąjungą. Tačiau iš atsakymų taip pat paaiškėjo, kad dėl toliau nurodytų priežasčių tai nėra ranga, pagal kurią nuosavybės teisės į žaliavas ir gatavas prekes ir toliau priklauso užsakymą pateikusiai bendrovei.

               (19)

               Visais pardavimų atvejais, kurie apibūdinti kaip „iš dalies vykdytas“ pardavimas, pareikšta, kad pirkėjai iš Europos atsiskaitydavo ne per Xiamen, bet per kitų dviejų bendrovių, tariamai susijusių su eksporto nukreipimu, banko sąskaitas. Šio pardavimo apimtis sudaro daugiau kaip 20 % viso ES pardavimo 2009 m. Be to, iš Xiamen pateikto pardavimo sandorių sąrašo paaiškėjo, kad buvo naudojami skirtingi sąskaitų faktūrų išrašymo būdai, paremti skirtingomis raidinėmis ir skaitmeninėmis struktūromis ir ilgumu. Dėl pardavimo, kuris, kaip nurodoma, buvo „iš dalies vykdytas“ per vieną iš dviejų bendrovių ir kurio apimtis buvo didžiausia, paaiškėjo, kad į sąskaitų faktūrų numerį buvo įterpiamos dvi raidės, nurodančios tariamai eksportą nukreipusios bendrovės pavadinimą. Be to, abi bendrovės yra maždaug 1 000 km atstumu nuo Xiamen, tad ekonominiai tokio bendradarbiavimo motyvai yra abejotini.

               (20)

               Be to, negalima atmesti galimybės, kad su tariamu eksporto nukreipimu yra susiję daugiau pardavimo sandorių, nei nurodyta išsamiame pardavimų sandorių sąraše, kadangi, remiantis Xiamen pateiktais statistiniais duomenimis apie gamybą ir pajėgumus, ši bendrovė deklaravo, jog 2007, 2008 ir 2009 m. užsakomieji darbai sudarė daugiau kaip 40 % gamybos.

               (21)

               Be to, pažymėta, kad, kaip nurodyta, „iš dalies vykdytas“ pardavimas sustojo 2009 m. spalio mėn., t. y. po to, kai tam tikrų valstybių narių muitinės Xiamen nustatytą individualią antidempingo muito normą atsisakė taikyti tam tikriems importuojamiems tariamai kitų eksportuojančių gamintojų pagamintiems produktams.

               (22)

               Todėl, atsižvelgiant į tai, kas buvo išdėstyta, daroma išvada, kad nagrinėjamajam produktui nustačius priemones pakito prekybos pobūdis ir kad nėra jokios pagrįstos priežasties ar ekonominių motyvų, išskyrus kitiems nagrinėjamosios šalies eksportuotojams nustatytos galiojančios antidempingo muito normos vengimą, kuriais būtų galima paaiškinti minėtą pasikeitimą.

         2.4.1.   Antidempingo muito taisomojo poveikio žalai mažinimas

               (23)

                  Xiamen vardu deklaruoto importo apimtis gerokai padidėjo. Remiantis Xiamen pateiktais klausimyno atsakymais, palyginti su per pirminio tyrimo laiktorapį praneštu pardavimu, 2007 ir 2008 m. ši bendrovė beveik padvigubino pardavimo į ES apimtį, iš esmės dėl to, kad prie to prisidėjo kiti eksportuojantys gamintojai. Palyginus per pirminį tyrimą nustatytą vidutinę tikslinę ES kainą ir per pirminį TL praneštą vidutinę svertinę eksporto kainą, paaiškėjo, kad produktai priverstinai parduoti mažesnėmis kainomis.

               (24)

               Todėl daroma išvada, kad, kiekio ir kainų požiūriu, dėl pirmiau aprašytos veiklos mažėjo taisomasis priemonių poveikis žalai.

         2.4.2.   Dempingo įrodymai

               (25)

               Galiausiai, vadovaujantis pagrindinio reglamento 13 straipsnio 1 ir 2 dalimis, buvo ištirta, ar yra įrodymų, kad, atsižvelgiant į pirmiau nustatytą normaliąją vertę, yra taikomas dempingas.

               (26)

               Palyginus per pirminį tyrimą nustatytą vidutinę svertinę normaliąją vertę (kai normali vertė buvo nustatyta pasirinkus analogišką šalį Malaiziją) ir vidutinę svertinę eksporto kainą per dabartinį TL, kaip nurodyta Xiamen iš dalies atsakytame klausimyne, paaiškėjo, kad dempingo skirtumas viršija per pirminį tyrimą neatrinktoms bendrovėms nustatytą dempingo skirtumą.

         3.   PRIEMONĖS

               (27)

               Todėl, taikant pagrindinio reglamento 18 straipsnį, padaryta išvada, kad, vadovaujantis pagrindinio reglamento 13 straipsnio 1 dalimi, pakito prekybos pobūdis. Vadovaujantis pagrindinio reglamento 13 straipsnio 1 dalies antruoju sakiniu, kitiems nagrinėjamosios šalies eksportuotojams nustatytos antidempingo muito normos, taikomos importuojamam KLR kilmės nagrinėjamajam produktui, taikymo sritis turėtų būti išplėsta ir į ją turėtų būti įtrauktas tas pats importuojamas produktas, kuris, kaip deklaruojama, buvo pagamintas Xiamen. Faktiškai, įsigaliojus šiam reglamentui, minėto produkto importas turi būti deklaruojamas taikant papildomą TARIC kodą A999.

               (28)

               Be to, kiekvienai pradinio reglamento I priede išvardytai neatrinktai bendrovei bus paskirtas papildomas TARIC kodas, siekiant nuo šiol užtikrinti nuodugnesnę neatrinktų bendrovių prekybos srautų stebėseną.

               (29)

               Vadovaujantis pagrindinio reglamento 13 straipsnio 3 dalimi ir 14 straipsnio 5 dalimi, kuriomis nustatyta, kad bet kokia išplėsto taikymo priemonė turi galioti į Sąjungą įvežtiems ir pagal inicijavimo reglamentą registruotiems importuojamiems produktams, turėtų būti surinkti muitai minėtiems Xiamen siųstiems produktams, kurių importas buvo užregistruotas.

         4.   INFORMACIJOS ATSKLEIDIMAS

               (30)

               Suinteresuotosioms šalims pranešta apie esminius faktus ir aplinkybes, kuriais remiantis Taryba ketino išplėsti kitiems nagrinėjamosios šalies eksportuotojams nustatytos galiojančios antidempingo muito normos taikymo sritį ir į ją įtraukti Xiamen, ir joms buvo suteikta galimybė pateikti pastabas ir būti išklausytoms. Negauta jokių pastabų, dėl kurių būtų galima pakeisti minėtas išvadas,

         PRIĖMĖ ŠĮ REGLAMENTĄ:
   1 straipsnis
   1.   Išplečiama Reglamentu (EB) Nr. 1425/2006 tam tikriems importuojamiems Kinijos Liaudies Respublikos kilmės plastikiniams maišeliams ir krepšeliams nustatyto galutinio 28,8 % antidempingo muito, taikomo visoms kitoms bendrovėms, taikymo sritis ir į ją įtraukiami importuojami produktai, kurie, kaip deklaruojama, buvo pagaminti XIAMEN XINGXIA POLYMERS CO., LTD.
   2.   Reglamento (EB) Nr. 1425/2006 1 straipsnio 2 dalyje pateikta lentelė pakeičiama šia lentele:

                  „Šalis

                  Bendrovė

                  Antidempingo muito norma (%)

                  Papildomas TARIC kodas

                  Kinijos Liaudies Respublika

                  Cedo (Shanghai) Limited ir Cedo (Shanghai) Household Wrappings, Shanghai

                  7,4

                  A757

                  Jinguan (Longhai) Plastics Packing Co., Ltd., Longhai

                  5,1

                  A758

                  Sunway Kordis (Shanghai) Ltd. ir Shanghai Sunway Polysell Ltd., Shanghai

                  4,8

                  A760

                  Suzhou Guoxin Group Co., Ltd., Suzhou Guoxin Group Taicang Yihe Import & Export Co., Ltd., Taicang Dongyuan Plastic Co., Ltd. ir Suzhou Guoxin Group Taicang Giant Packaging Co., Ltd., Taicang

                  7,8

                  A761

                  Wuxi Jiayihe Packaging Co., Ltd. ir Wuxi Bestpac Packaging Co., Ltd., Wuxi

                  12,8

                  A763

                  Zhong Shan Qi Yu Plastic Products Co Ltd., Zhongshan

                  5,7

                  A764

                  Huizhou Jun Yang Plastics Co., Ltd., Huizhou

                  4,8

                  A765

                  Xinhui Alida Polythene Limited, Xinhui

                  4,3

                  A854

                  I priede išvardytos bendrovės

                  8,4

                  Žr. I PRIEDĄ

                  Visos kitos bendrovės

                  28,8

                  A999

                  Tailandas

                  King Pac Industrial Co., Ltd., Chonburi ir Dpac Industrial Co., Ltd., Bangkok

                  14,3

                  A767

                  Multibax Public Co., Ltd., Chonburi

                  5,1

                  A768

                  Naraipak Co Ltd. ir Narai Packaging (Thailand) Ltd., Bangkok

                  10,4

                  A769

                  Sahachit Watana Plastic Industry Co., Ltd., Bangkok

                  6,8

                  A770

                  Thai Plastic Bags Industries Co., Ltd., Nakornpathorn

                  5,8

                  A771

                  II priede išvardytos bendrovės

                  7,9

                  A772

                  Visos kitos bendrovės

                  14,3

                  A999“

   3.   Reglamento (EB) Nr. 1425/2006 I priedas pakeičiamas šio reglamento priede pateikiamu tekstu.
   2 straipsnis
   1.   Surenkamas pagal 1 straipsnį išplėstas produktams, kurių importas buvo užregistruotas pagal Reglamento (ES) Nr. 748/2010 2 straipsnį, taikomas muitas.
   2.   Taikomos galiojančios muitus reglamentuojančios nuostatos.
   3 straipsnis
   Muitinėms nurodoma nutraukti pagal Reglamento (ES) Nr. 748/2010 2 straipsnį nustatytą importuojamų produktų registraciją.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Tačiau 2 straipsnis taikomas nuo Reglamento (ES) Nr. 748/2010 įsigaliojimo dienos.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 3 d.

            Tarybos vardu

            Pirmininkas

         MARTONYI J.

      (1)  OL L 343, 2009 12 22, p. 51.

      (2)  OL L 270, 2006 9 29, p. 4.

      (3)  OL L 67, 2009 3 12, p. 5.

      (4)  OL L 219, 2010 8 20, p. 1.

      PRIEDAS

            „I PRIEDAS

               NEATRINKTI BENDRADARBIAUJANTYS EKSPORTUOJANTYS KINIJOS GAMINTOJAI

                        Bendrovė

                        Miestas

                        Papildomas TARIC kodas

                        BAO XIANG PLASTIC BAG MANUFACTURING (SHENZHEN) CO., LTD.

                        Shenzhen

                        B014

                        BEIJING LIANBIN PLASTIC & PRINTING CO., LTD.

                        Beijing

                        B015

                        CHANGLE BEIHAI PLASTIC PRODUCTS CO., LTD.

                        Zhuliu

                        B016

                        CHANGLE UNITE PLASTIC PRODUCTS CO., LTD.

                        Changle

                        B017

                        CHANGLE HUALONG PLASTIC PRODUCTS CO., LTD.

                        Changle

                        B018

                        CHANGLE SANDELI PLASTIC PRODUCTS CO., LTD.

                        Changle

                        B019

                        CHANGLE SHENGDA RUBBER PRODUCTS CO., LTD.

                        Changle

                        B020

                        CHANGZHOU HUAGUANG PLASTIC PRODUCTS CO., LTD.

                        Wujin

                        B021

                        CHEONG FAT PLASTIC BAGS (CHINA) PRINTING FACTORY

                        Shenzhen

                        B022

                        CHUN HING PLASTIC PACKAGING MANUFACTORY LTD.

                        Hong Kong

                        B023

                        CHUN YIP PLASTICS (SHENZHEN) LIMITED

                        Shenzhen

                        B024

                        CROWN POLYETHYLENE PRODUCTS (INT’L) LTD.

                        Hong Kong

                        B025

                        DALIAN JINSHIDA PACKING PRODUCTS CO., LTD.

                        Dalian

                        B026

                        DONG GUAN HARBONA PLASTIC & METALS FACTORY CO., LTD.

                        Dongguan

                        B027

                        DONGGUAN CHERRY PLASTIC INDUSTRIAL, LTD.

                        Dongguan

                        B028

                        DONGGUAN FIRSTWAY PLASTIC PRODUCTS CO., LTD.

                        Dongguan

                        B029

                        DONGGUAN MARUMAN PLASTIC PACKAGING COMPANY LIMITED

                        Dongguan

                        B030

                        DONGGUAN NAN SING PLASTICS LIMITED

                        Dongguan

                        B031

                        DONGGUAN NOZAWA PLASTIC PRODUCTS CO., LTD.

                        Dongguan

                        B032

                        DONGGUAN RUI LONG PLASTICS FACTORY

                        Dongguan

                        B033

                        FOSHAN SHUNDE KANGFU PLASTIC PRODUCTS CO., LTD.

                        Shunde

                        B034

                        FU YUEN ENTERPRISES CO.

                        Hong Kong

                        B035

                        GOLD MINE PLASTIC INDUSTRIAL LIMITED

                        Jiangmen

                        B036

                        GOOD-IN HOLDINGS LTD.

                        Hong Kong

                        B037

                        HANG LUNG PLASTIC FACTORY (SHENZHEN) LTD.

                        Shenzhen

                        B038

                        HUIYANG KANLUN POLYETHYLENE MANUFACTURE FACTORY

                        Huizhou

                        B039

                        JIANGMEN CITY XIN HUI HENGLONG PLASTIC LTD.

                        Jiangmen

                        B040

                        JIANGMEN TOPTYPE PLASTIC PRODUCTS CO., LTD.

                        Jiangmen

                        B041

                        JIANGMEN XINHUI FENGZE PLASTIC COMPANY LTD.

                        Jiangmen

                        B042

                        JIANGYIN BRAND POLYTHENE PACKAGING CO., LTD.

                        Jiangyin

                        B043

                        JINAN BAIHE PLASTIC CO., LTD.

                        Jinan

                        B044

                        JINAN CHANGWEI PLASTIC PRODUCTS CO., LTD.

                        Jinan

                        B045

                        JINAN CHENGLIN PLASTIC PRODUCTS COMPANY LTD.

                        Jinan

                        B046

                        JINAN MINFENG PLASTIC CO., LTD.

                        Jinan

                        B047

                        JINYANG PACKING PRODUCTS (WEIFANG) CO., LTD.

                        Qingzhou

                        B048

                        JUXIAN HUACHANG PLASTIC CO., LTD.

                        Liuguanzhuang

                        B049

                        JUXIAN HUAYANG PLASTIC PRODUCTS CO., LTD.

                        Liuguanzhuang

                        B050

                        KIN WAI POLY BAG PRINTING LTD.

                        Hong Kong

                        B051

                        LAIZHOU JINYUAN PLASTICS INDUSTRY & TRADE CO., LTD.

                        Laizhou

                        B052

                        LAIZHOU YUANXINYIE PLASTIC MACHINERY CO., LTD.

                        Laizhou

                        B053

                        LICK SAN PLASTIC BAGS (SHENZHEN) CO., LTD.

                        Shenzhen

                        B054

                        LINQU SHUNXING PLASTIC PRODUCTS CO., LTD.

                        Linqu

                        B055

                        LONGKOU CITY LONGDAN PLASTIC CORPORATION LTD.

                        Longkou

                        B056

                        NEW CARING PLASTIC MANUFACTORY LTD.

                        Jiangmen

                        B057

                        NEW WAY POLYPAK DONGYING CO., LTD.

                        Dongying

                        B058

                        NINGBO HUASEN PLASTHETICS CO., LTD.

                        Ningbo

                        B059

                        NINGBO MARUMAN PACKAGING PRODUCT CO., LTD.

                        Ningbo

                        B060

                        POLY POLYETHYLENE BAGS AND PRINTING CO.

                        Hong Kong

                        B061

                        QINGDAO NEW LEFU PACKAGING CO., LTD.

                        Qingdao

                        B062

                        QUANZHOU POLYWIN PACKAGING CO., LTD.

                        Nanan

                        B063

                        RALLY PLASTICS CO., LTD. ZHONGSHAN

                        Zhongshan

                        B064

                        RIZHAO XINAO PLASTIC PRODUCTS CO., LTD.

                        Liuguanzhuang

                        B065

                        DONGGUAN SEA LAKE PLASTIC PRODUCTS MANUFACTURING CO., LTD.

                        Dongguan

                        B066

                        SHANGHAI HANHUA PLASTIC PACKAGE PRODUCT CO., LTD.

                        Shanghai

                        B067

                        SHANGHAI HUAYUE PACKAGING PRODUCTS CO., LTD.

                        Shanghai

                        B068

                        SHANGHAI LIQIANG PLASTICS INDUSTRY CO., LTD.

                        Zhangyan

                        B069

                        SHANGHAI MINGYE PLASTICS GOODS COMPANY LIMITED

                        Shanghai

                        B070

                        SHANGHAI QUTIAN TECHNOLOGY INDUSTRY DEVELOPMENT CO., LTD.

                        Shanghai

                        B071

                        SHANTOU ULTRA DRAGON PLASTICS LTD.

                        Shantou

                        B072

                        SHAOXING YUCI PLASTICS AND BAKELITE PRODUCTS CO., LTD.

                        Shangyu

                        B073

                        SHENG YOUNG INDUSTRIAL (ZHONGSHAN) CO., LTD.

                        Zhongshan

                        B074

                        SUPREME DEVELOPMENT COMPANY LIMITED

                        Hong Kong

                        B075

                        TAISHING PLASTIC PRODUCTS CO., LTD. ZHONGSHAN

                        Zhongshan

                        B076

                        TIANJIN MINGZE PLASTIC PACKAGING CO., LTD.

                        Tianjin

                        B077

                        UNIVERSAL PLASTIC & METAL MANUFACTURING LIMITED

                        Hong Kong

                        B078

                        WAI YUEN INDUSTRIAL AND DEVELOPMENT LTD.

                        Hong Kong

                        B079

                        WEIFANG DESHUN PLASTIC PRODUCTS CO., LTD.

                        Changle

                        B080

                        WEIFANG HENGSHENG RUBBER PRODUCTS CO., LTD.

                        Changle

                        B081

                        WEIFANG HONGYUAN PLASTIC PRODUCTS CO., LTD.

                        Changle

                        B082

                        WEIFANG HUASHENG PLASTIC PRODUCTS CO., LTD.

                        Changle

                        B083

                        WEIFANG KANGLE PLASTICS CO., LTD.

                        Changle

                        B084

                        WEIFANG LIFA PLASTIC PACKING CO., LTD.

                        Weifang

                        B085

                        WEIFANG XINLI PLASTIC PRODUCTS CO., LTD.

                        Weifang

                        B086

                        WEIFANG YUANHUA PLASTIC PRODUCTS CO., LTD.

                        Weifang

                        B087

                        WEIFANG YUJIE PLASTIC PRODUCTS CO., LTD.

                        Weifang

                        B088

                        WEIHAI WEIQUAN PLASTIC AND RUBBER PRODUCTS CO., LTD.

                        Weihai

                        B089

                        WINNER BAGS PRODUCT COMPANY (SHENZHEN) LIMITED

                        Shenzhen

                        B090

                        WUI HING PLASTIC BAGS PRINTING (SHENZHEN) COMPANY LIMITED

                        Shenzhen

                        B091

                        XIAMEN EGRET PLASTICS CO., LTD.

                        Gaoqi

                        B092

                        XIAMEN GOOD PLASTIC CO., LTD.

                        Xiamen

                        B109

                        XIAMEN RICHIN PLASTIC CO., LTD.

                        Xiamen

                        B093

                        XIAMEN UNITED OVERSEA ENTERPRISES LTD.

                        Xiamen

                        B094

                        XIAMEN XINGYATAI PLASTIC INDUSTRY CO., LTD.

                        Xiamen

                        B095

                        XINTAI CHUNHUI MODIFIED PLASTIC CO., LTD.

                        Xintai

                        B096

                        YANTAI BAGMART PACKAGING CO., LTD.

                        Yantai

                        B097

                        YANTAI LONGQUAN PLASTIC AND RUBBER PRODUCTS CO., LTD.

                        Yantai

                        B098

                        YAU BONG POLYBAGS PRINTING CO., LTD.

                        Hong Kong

                        B099

                        YINKOU FUCHANG PLASTIC PRODUCTS. CO., LTD.

                        Yingkou

                        B100

                        YONGCHANG (CHANGLE) PLASTIC INDUSTRIES CO., LTD.

                        Weifang

                        B101

                        ZHANGJIAGANG YUANHEYI PAPER & PLASTIC COLOR PRINTING & PACKING CO., LTD.

                        Zhangjiagang

                        B102

                        ZHONGSHAN DONGFENG HUNG WAI PLASTIC BAG MFY.

                        Zhongshan

                        B103

                        ZHONGSHAN HUANGPU TOWN LIHENG METAL & PLASTIC FACTORY

                        Zhongshan

                        B104

                        ZHUHAI CHINTEC PACKING TECHNOLOGY ENTERPRISE CO., LTD.

                        Zhuhai

                        B105

                        ZIBO WEIJIA PLASTIC PRODUCTS CO., LTD.

                        Zibo

                        B106“


title: 2015 m. lapkričio 4 d. Komisijos įgyvendinimo reglamentas (ES) 2015/1981, kuriuo iš N,N-metilenbismorfolino išskirtas formaldehidas patvirtinamas kaip esama veiklioji medžiaga, skirta 6-o ir 13-o tipo biocidiniams produktams gaminti (Tekstas svarbus EEE)

text:
5.11.2015

               LT

               Europos Sąjungos oficialusis leidinys

               L 289/9

         KOMISIJOS ĮGYVENDINIMO REGLAMENTAS (ES) 2015/1981
   2015 m. lapkričio 4 d.
   kuriuo iš N,N-metilenbismorfolino išskirtas formaldehidas patvirtinamas kaip esama veiklioji medžiaga, skirta 6-o ir 13-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) nustatytas veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas;

               (2)

               tame sąraše yra N,N-metilenbismorfolinas, kuris, atlikus jo vertinimą, pervadinamas iš N,N-metilenbismorfolino išskirtu formaldehidu (toliau – MBM);

               (3)

               pagal Europos Parlamento ir Tarybos direktyvos 98/8/EB (3) 16 straipsnio 2 dalį buvo įvertinta, ar MBM galima naudoti 6-o tipo produktams (supakuotų produktų konservantams) ir 13-o tipo produktams (metalo apdirbimo skysčių konservantams), apibrėžtiems tos direktyvos V priede ir atitinkantiems Reglamento (ES) Nr. 528/2012 V priede apibrėžtus 6-o ir 13-o tipo produktus, gaminti;

               (4)

               Austrija buvo paskirta vertinančiąja kompetentinga institucija ir 2013 m. liepos 25 d. Komisijai pateikė vertinimo ataskaitas ir rekomendacijas, kaip numatyta Komisijos reglamento (EB) Nr. 1451/2007 (4) 14 straipsnio 4 ir 6 dalyse;

               (5)

               pagal Deleguotojo reglamento (ES) Nr. 1062/2014 7 straipsnio 1 dalies b punktą Europos cheminių medžiagų agentūros nuomones 2014 m. spalio 3 d. suformulavo Biocidinių produktų komitetas, atsižvelgdamas į vertinančiosios kompetentingos institucijos išvadas;

               (6)

               pagal tas nuomones, biocidiniai produktai, kurie naudojami kaip 6-o ir 13-o tipo produktai ir kurių sudėtyje yra MBM, turėtų atitikti Direktyvos 98/8/EB 5 straipsnio reikalavimus, jei laikomasi tam tikrų su jų naudojimu susijusių sąlygų;

               (7)

               todėl MBM tikslinga patvirtinti kaip veikliąją medžiagą, skirtą 6-o ir 13-o tipų biocidiniams produktams gaminti, jei laikomasi priede nustatytų specialiųjų sąlygų;

               (8)

               remiantis nuomonėmis, MBM atitinka 1B kategorijos kancerogeninių medžiagų klasifikavimo kriterijus pagal Europos Parlamento ir Tarybos reglamentą (EB) Nr. 1272/2008 (5);

               (9)

               kadangi pagal Reglamento (ES) Nr. 528/2012 90 straipsnio 2 dalį medžiagos, kurių vertinimą valstybės narės buvo baigusios iki 2013 m. rugsėjo 1 d., turėtų būti patvirtintos pagal Direktyvą 98/8/EB, patvirtinimo laikotarpis turėtų būti 5 metai, kaip nustatyta toje direktyvoje;

               (10)

               vis dėlto, pagal Reglamento (ES) Nr. 528/2012 23 straipsnį MBM atitinka to reglamento 10 straipsnio 1 dalies a punkte nustatytus kriterijus ir todėl turėtų būti laikomas keistina medžiaga;

               (11)

               be to, pagal Reglamento (ES) Nr. 528/2012 VI priedo 10 punktą kompetentingos institucijos, spręsdamos, ar biocidinis produktas, kurio sudėtyje yra MBM, gali būti autorizuojamas, taip pat turėtų įvertinti, ar gali būti įvykdytos 5 straipsnio 2 dalyje nustatytos sąlygos;

               (12)

               kadangi MBM atitinka 1B kategorijos kancerogeninių medžiagų ir 1 kategorijos odą jautrinančių medžiagų klasifikavimo kriterijus pagal Reglamento (EB) Nr. 1272/2008 I priedą, apdoroti gaminiai, apdoroti MBM arba kuriuose yra MBM, turėtų būti tinkamai paženklinti prieš juos pateikiant rinkai;

               (13)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (14)

               šiame reglamente nustatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Iš N,N-metilenbismorfolino išskirtas formaldehidas patvirtinamas kaip veiklioji medžiaga, skirta 6-o ir 13-o tipų biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 4 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      (4)  2007 m. gruodžio 4 d. Komisijos reglamentas (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (OL L 325, 2007 12 11, p. 3).

      (5)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

      PRIEDAS

                  Bendrasis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  Iš N,N-metilenbismorfolino išskirtas formaldehidas (toliau – MBM)

                  IUPAC pavadinimas:
                  N,N-metilenbismorfolinas
                  EC Nr. 227–062–3
                  CAS Nr.: 5625–90–1

                  92,1 % masinės dalies

                  2017 m. balandžio 1 d.

                  2022 m. kovo 31 d.

                  6

                  Remiantis Reglamento (ES) Nr. 528/2012 10 straipsnio 1 dalies a punktu, MBM laikomas keistina medžiaga.
                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į paraišką išduoti autorizacijos liudijimą, bet nebuvo įvertinti atliekant veikliosios medžiagos Sąjungos lygmens rizikos vertinimą. Be to, pagal Reglamento (ES) Nr. 528/2012 VI priedo 10 punktą vertinant produktą taip pat turi būti įvertinta, ar gali būti įvykdytos Reglamento (ES) Nr. 528/2012 5 straipsnio 2 dalyje nustatytos sąlygos.
                  Biocidinių produktų autorizacijos liudijimai išduodami laikantis šių sąlygų:

                              1)

                              produktai autorizuojami naudoti valstybėse narėse tik jei įvykdoma bent viena iš Reglamento (ES) Nr. 528/2012 5 straipsnio 2 dalyje nustatytų sąlygų;

                              2)

                              profesionaliems naudotojams nustatomos saugaus darbo procedūros ir tinkamos organizacinės priemonės. Jei poveikio negalima sumažinti iki priimtino lygio kitomis priemonėmis, produktai naudojami su tinkamomis asmens apsaugos priemonėmis;

                              3)

                              atsižvelgiant į riziką profesionaliems naudotojams, produktai maišomi ir dedami į galutinės sudėties ir formos produktų gamybos talpyklas automatizuotai, išskyrus atvejus, kai gali būti įrodyta, kad galimą MBM poveikį odai, akims ir kvėpavimo takams galima sumažinti iki priimtino lygio kitomis priemonėmis.

                        Apdoroti gaminiai pateikiami rinkai laikantis šios sąlygos:
                  asmuo, atsakingas už apdoroto gaminio, apdoroto MBM arba kuriame yra MBM, pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

                  13

                  Remiantis Reglamento (ES) Nr. 528/2012 10 straipsnio 1 dalies a punktu, MBM laikomas keistina medžiaga.
                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į paraišką išduoti autorizacijos liudijimą, bet nebuvo įvertinti atliekant veikliosios medžiagos Sąjungos lygmens rizikos vertinimą. Be to, pagal Reglamento (ES) Nr. 528/2012 VI priedo 10 punktą vertinant produktą taip pat turi būti įvertinta, ar gali būti įvykdytos Reglamento (ES) Nr. 528/2012 5 straipsnio 2 dalyje nustatytos sąlygos.
                  Biocidinių produktų autorizacijos liudijimai išduodami laikantis šių sąlygų:

                              (1)

                              produktai autorizuojami naudoti valstybėse narėse tik jei įvykdoma bent viena iš Reglamento (ES) Nr. 528/2012 5 straipsnio 2 dalyje nustatytų sąlygų;

                              (2)

                              profesionaliems naudotojams nustatomos saugaus darbo procedūros ir tinkamos organizacinės priemonės. Jei poveikio negalima sumažinti iki priimtino lygio kitomis priemonėmis, produktai naudojami su tinkamomis asmens apsaugos priemonėmis;

                              (3)

                              atsižvelgiant į riziką profesionaliems naudotojams, produktai maišomi ir dedami į galutinės sudėties ir formos produktų gamybos talpyklas automatizuotai, išskyrus atvejus, kai gali būti įrodyta, kad galimą MBM poveikį odai, akims ir kvėpavimo takams galima sumažinti iki priimtino lygio kitomis priemonėmis.

                        Apdoroti gaminiai pateikiami rinkai laikantis šios sąlygos:
                  asmuo, atsakingas už apdoroto gaminio, apdoroto MBM arba kuriame yra MBM, pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

         (1)  Šioje skiltyje nurodytas grynumas – mažiausias veikliosios medžiagos, naudotos atliekant vertinimą pagal Direktyvos 98/8/EB 16 straipsnio 2 dalį, grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.


title: 2014 m. lapkričio 14 d. Komisijos įgyvendinimo reglamentas (ES) Nr. 1223/2014, kuriuo dėl laikino įvežimo perdirbti procedūros supaprastinto užbaigimo iš dalies keičiamas Reglamentas (EEB) Nr. 2454/93  Tekstas svarbus EEE

text:
15.11.2014

               LT

               Europos Sąjungos oficialusis leidinys

               L 330/37

         KOMISIJOS ĮGYVENDINIMO REGLAMENTAS (ES) Nr. 1223/2014
   2014 m. lapkričio 14 d.
   kuriuo dėl laikino įvežimo perdirbti procedūros supaprastinto užbaigimo iš dalies keičiamas Reglamentas (EEB) Nr. 2454/93
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitinės kodeksą (1), ypač į jo 247 straipsnį,
   kadangi:

               (1)

               Komisijos reglamento (EEB) Nr. 2454/93 (2) 544 straipsnyje numatytas supaprastintas laikino įvežimo perdirbti procedūros užbaigimas. Pagal tą supaprastinimo nuostatą tam tikros importo prekės laikomos reeksportuotomis arba eksportuotomis, nors iš tikrųjų jos buvo pateiktos Sąjungos rinkai be vėlesnės muitinės deklaracijos ir nesumokėjus importo muitų;

               (2)

               Reglamento (EEB) Nr. 2454/93 544 straipsnio c punktas taikomas civilinio orlaivio pristatymui. Civiliniams orlaiviams taikant supaprastintą laikino įvežimo perdirbti procedūros užbaigimą didėja aviacijos pramonės konkurencingumas tarptautiniu mastu ir prisidedama prie pridėtinės vertės Sąjungoje kūrimo;

               (3)

               Reglamento (EEB) Nr. 2454/93 544 straipsnio c punkto taikymo sritis turėtų būti praplėsta, į ją įtraukiant ir karinius orlaivius, kad jiems būtų taikomas toks pat laikino įvežimo perdirbti procedūros supaprastintas užbaigimas, koks taikomas civiliniams orlaiviams;

               (4)

               todėl Reglamentas (EEB) Nr. 2454/93 turėtų būti atitinkamai iš dalies pakeistas;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2454/93 544 straipsnio c punktas pakeičiamas taip:

                  „c)

                  orlaivio pristatymas; tačiau prižiūrinti muitinė leidžia užbaigti procedūras, kai importo prekės pirmą kartą buvo panaudotos gamybai, taisymui, pakeitimui arba orlaivio ar jo dalių perdarymui, jei turėtojo apskaita leidžia patikrinti, ar procedūros taikomos ir funkcionuoja teisingai;“

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 14 d.

            Komisijos vardu

            Pirmininkas

         Jean-Claude JUNCKER

      (1)  OL L 302, 1992 10 19, p. 1.

      (2)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).


title: 2014 m. balandžio 29 d. Komisijos įgyvendinimo reglamentas (ES) Nr. 440/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
30.4.2014

               LT

               Europos Sąjungos oficialusis leidinys

               L 128/79

         KOMISIJOS ĮGYVENDINIMO REGLAMENTAS (ES) Nr. 440/2014
   2014 m. balandžio 29 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 29 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  CL

                  173,8

                  MA

                  42,9

                  MK

                  105,0

                  TN

                  89,9

                  TR

                  83,5

                  ZZ

                  99,0

                  0707 00 05

                  AL

                  41,5

                  MA

                  39,8

                  TR

                  133,0

                  ZZ

                  71,4

                  0709 93 10

                  MA

                  70,8

                  TR

                  88,1

                  ZZ

                  79,5

                  0805 10 20

                  EG

                  45,5

                  IL

                  73,9

                  MA

                  51,2

                  TN

                  64,4

                  TR

                  57,0

                  ZZ

                  58,4

                  0805 50 10

                  MA

                  35,6

                  TR

                  85,1

                  ZZ

                  60,4

                  0808 10 80

                  AR

                  108,6

                  BR

                  84,5

                  CL

                  105,2

                  CN

                  98,7

                  MK

                  26,2

                  NZ

                  130,5

                  US

                  170,5

                  ZA

                  123,3

                  ZZ

                  105,9

                  0808 30 90

                  AR

                  90,6

                  CL

                  146,3

                  CN

                  83,2

                  TR

                  97,0

                  ZA

                  109,4

                  ZZ

                  105,3

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.